Marang Gardens Lodge | LekkeSlaap
Marang Gardens Lodge: Hooffoto's
Adres: Plot 59, Afton-straat, Rooigrond, 2745, Noordwes
Vanaf R1 184 per nag (vir 2 persone)
Marang Gardens Lodge is 'n eksklusiewe, rustige lodge in die hartjie van Rooigrond tussen Lichtenburg en Mafikeng, net langs die R503. Dit is die ideale plek vir 'n wegbreek van die besige stad af.
Verblyf word aangebied in 11 smaakvol gemeubileerde en suite-gastekamers. Elke kamer het lugversorging, 'n TV met sekere DStv-kanale, en koffie- en teemaakgeriewe.
Gaste kan by die spa gepamperlang word, onder die grasdak-lapa met 'n drankie ontspan, of sterrekyk. Die Marang-gesin verwelkom trougaste, vakansiegangers, en sakereisigers hartlik.
Plot 59, Afton-straat, Rooigrond, 2745, Noordwes
Vanaf R1 184
https://d288tngog90ix0.cloudfront.net/AAEAAQAAAAAAAAAAAAAAJDAzMzc2NmYxLTMxNTctNDc1YS04OTAwLTYwMzM3OTIwZmFjMA?w=1440&h=960&fit=crop&auto=format Vanaf R1 184 per nag (vir 2 persone) Plot 59 Afton Road Rooigrond 2745 Noordwes 086 999 0018 14:00-19:00 10:00 -25.923484 25.804904 Rolanda Marais: “Ek sal nooit ’n ander man afvry” | SARIE
Rolanda Marais: “Ek sal nooit ’n ander man afvry”	deur Charis Labuschagne
Die een wat haar met ’n roomysklokkie vergelyk, is die veteraan Jana Cilliers, saam met wie sy al gewerk het. Jana beskryf haar as sprankelend en opreg. “Vir ’n soettand soos die beste soetgoed ná ete. As aktrise is sy ongetwyfeld uitsonderlik talentvol. Haar besonder nugter verstand sal haar – soos ’n Charlize Theron – groot sukses in die bedryf kan bring.”
As aktrise is sy vreesloos, kreatief en talentvol. Teatergangers het Rolanda ook op die verhoog gesien – met net haar onderklere aan. Hoe rym dit met haar “rein” beeld? (Sy is immers die predikantskind van Wellington!)
Op 28 het sy reeds verskeie TV-reekse soos Zero Tolerance, Charlie Jade, 7de Laan en natuurlik Binnelanders op haar CV. Sy het ook al lekker teaterrolle opgeraap – én in ’n paar internasionale advertensies gespeel. Waaroor sy nie té opgewonde is nie. “Dis embarrassing,” sê sy. “Ek wil eintlik nie daaroor praat nie. Ek het advertensies vir produkte soos graanvlokkies en bier gedoen.” Die geld was goed, maar dis mos nie teater nie! “Met teater word jou waardes uitgedaag. Jy kry die geleentheid om byvoorbeeld onderwerpe soos gay-wees te ondersoek. Jy kan kyk hoe ver jy bereid is om te gaan.” En Binnelanders is regte werk, sê sy. “As aktrise leer ek baie en kan ek saam met ongelooflike akteurs en regisseurs werk.”
“Sy’s ongelooflik entoesiasties en professioneel,” sê Marthinus. “En kreatief. Sy’s só positief dat dit soms vir haar moeilik is om na haar donker dele te gaan, maar sy’s bereid om dit te ondersoek.” “Ek’s bang vir wat in die donker is,” sê Rolanda. “Ek ondersoek wel my donker dele, maar dit ontstel my nogal. Dit maak my bewus van my destruktiewe kant. Ek dink almal het ’n destruktiewe kant. Myne is dat ek baie krities op myself kan wees – in so ’n mate dat ek nie meer kan aangaan nie. Ek kan myself in ’n groot gat kry. Ek probeer wegbly van negatiwiteit.”
Die moord op haar vriend, die akteur Brett Goldin – sy noem hom Brettie – vroeër vanjaar het haar geruk. Hulle het saam gestudeer. “Sy dood was vir my onwerklik. Dis nog steeds. Die geweld in die land maak my kwaad, ja. Ek haat geweld met ’n passie, maar ek glo die wiel draai en dat geregtigheid sal geskied. Dit help nie om geweld met geweld te probeer keer nie. Suid-Afrikaners se sin vir humor hou my positief. Ons het ’n wonderlike sin vir humor.”
Sy skop graag daardie Afrikaanse boksie oop waarin mense so maklik gesit word. “Afrikaans gee my identiteit en geskiedenis. Noudat ek in Binnelanders speel, beweeg ek terug na my wortels toe. Ek lees weer Afrikaanse literatuur en ek besef hoe ryk, poëties en uniek die taal is.” Sy droom van groot Afrikaanse rolle. “As daar ooit ’n TV-reeks of rolprent van Etienne Leroux se Sewe dae by die Silbersteins gemaak word, wil ek daarin speel. Of in Marlene van Niekerk se Triomf. Maar ek dink nie daar is ’n rol vir my nie. Dalk as ek oud en vet is.” Hollywood is nie ’n moontlikheid nie, sê Rolanda prontuit, want sy hou nie van die Amerikaners nie. (Charlize, jou troontjie is veilig.)